JY LEES NOU Sjokolade-en-grondboontjiebotter-hawermoutkoekies
Dié koekies is verslawend en dit is moeilik om net een of twee te eet. Die resep maak ’n koekblik vol – ideaal vir die vakansie wanneer kinders altyd op soek is na iets soets en lekker om aan te knaag.
Voer ’n paar bakplate met bakpapier of waspapier uit en spuit met kleefwerende kossproei. Verhit die suiker, melk, botter, kakao en sout stadig oor lae hitte, terwyl geroer word, tot die suiker gesmelt is. Verhit verder tot kookpunt en laat kook vir 1 minuut. Haal die kastrol van die hitte af en roer die vanieljegeursel en grondboontjiebotter by.
Sodra die mengsel glad is, voeg die klapper en hawermout by. Roer goed. Laat vir ’n paar minute afkoel en skep dan opgehoopte teelepels vol van die mengsel op die bakplate. Laat staan vir minstens 1 uur tot die koekies kamertemperatuur bereik het en heeltemal ferm is.
Voer ’n koekblik met waspapier uit en pak die koekies daarin. Bedek lugdig.